CELEX: 62018TB0401(01)
Language: lt
Date: 2019-02-27 00:00:00
Title: Byla T-401/18: 2019 m. vasario 27 d. Bendrojo Teismo nutartis byloje SFIE-PE/Parlamentas (Ieškinys dėl panaikinimo — Institucinė teisė — Vertėjų žodžiu streikas — Europos Parlamento priemonės, kuriomis vertėjai žodžiu įpareigojami grįžti į darbą — Aktas, dėl kurio negalima pareikšti ieškinio — Konkrečios sąsajos nebuvimas — Nepriimtinumas)

15.4.2019   
            
            
               LT
            
            
               Europos Sąjungos oficialusis leidinys
            
            
               C 139/57
            
         
      2019 m. vasario 27 d. Bendrojo Teismo nutartis byloje SFIE-PE/Parlamentas
      (Byla T-401/18) (1)
      
      (Ieškinys dėl panaikinimo - Institucinė teisė - Vertėjų žodžiu streikas - Europos Parlamento priemonės, kuriomis vertėjai žodžiu įpareigojami grįžti į darbą - Aktas, dėl kurio negalima pareikšti ieškinio - Konkrečios sąsajos nebuvimas - Nepriimtinumas)
      (2019/C 139/58)
      Proceso kalba: prancūzų
      
         Šalys
      
      
         Ieškovas: Syndicat des fonctionnaires internationaux et européens — Section du Parlement européen (SFIE-PE) (Briuselis, Belgija), atstovaujamas advokato L. Levi
      
         Atsakovas: Europos Parlamentas, atstovaujamas O. Caisou-Rousseau ir E. Taneva
      
         Dalykas
      
      SESV 263 ir 268 straipsniais grindžiamas prašymas, pirma, panaikinti 2018 m. liepos 2 d. Parlamento Personalo skyriaus generalinio direktoriaus sprendimą dėl įpareigojimo vertėjams žodžiu ir konferencijų vertėjams žodžiu grįžti į darbą 2018 m. liepos 3 d. ir būsimus sprendimus dėl įpareigojimo vertėjams žodžiu grįžti į darbą 2018 m. liepos 4, 5, 10 ir 11 d. ir, antra, priteisti iš Parlamento jo sprendimais padarytos neturtinės žalos, ex aequo et bono įvertintos 10 000 EUR, atlyginimą.
      
         Rezoliucinė dalis
      
      
                  1.
               
               
                  Atmesti ieškinį kaip nepriimtiną.
               
            
                  2.
               
               
                  Nereikia priimti sprendimo dėl Europos Sąjungos Tarybos prašymo įstoti į bylą.
               
            
                  3.
               
               
                  Priteisti iš Syndicat des fonctionnaires internationaux et européens — Section du Parlement européen (SFIE-PE) bylinėjimosi išlaidas, įskaitant susijusias su procedūra dėl laikinųjų apsaugos priemonių taikymo, išskyrus išlaidas, susijusias su Tarybos prašymu įstoti į bylą.
               
            
                  4.
               
               
                  SFIE-PE, Parlamentas ir Taryba pačios padengia savo bylinėjimosi išlaidas, susijusias su Tarybos prašymu įstoti į bylą.
               
            
         (1)  OL C 364, 2018 10 8.